|  |
| --- |
| Medlemmer av FO i Stiftelsen RIBO |

|  |  |
| --- | --- |
| Deres referanse |  |
| Vår referanse | 20/00156-3 |  |
| Vår dato | 23.03.2020 |
|  |  |

Uravstemning - opprettelse av ny overenskomst Stiftelsen RIBO

Den 2.mars 2020 ble det oppnådd enighet om ny overenskomst ved Stiftelsen RIBO. Ifølge FOs vedtekter skal medlemmene stemme over resultatet før endelig godkjenning.

Det enkelte medlem skal stemme ja, nei eller blankt i uravstemningen.

Uravstemningen i FO gjennomføres kun via **questback.** En kan kun stemme en gang. Du får tilsendt link til uravstemningen per e-post. Ta kontakt med forbundskontoret på telefon 02380 hvis du ikke har fått slik e-post.

Fristen for å avgi stemme er satt til **27.mars kl. 10.00**

Vedlagt denne utsendelsen, som grunnlag for uravstemningen, finner du:

1. Protokoll fra forhandlingene
2. Overenskomst del B
3. Overenskomst del A

**Om resultatet**

Som dere kanskje er kjent med tok det noe tid å få en formelt godkjent B-del på plass i RIBO. Det var denne gangen behov for å få inn noen presiseringer som vi mente var nødvendig

I pkt 1 Innledning, tas henvisningen til A-del 1 bort slik at punktet lyder som følger:

*«Denne Overenskomst del B bygger på Hovedavtalens bestemmelser og kommer i tillegg til Overenskomst del A mellom arbeidsgiverforeningen Spekter og Landsorganisasjonen i Norge (LO Stat).»*

Videre tas følgende avsnitt om gruppelivsforsikring inn i overenskomstens del B:

*«****Gruppelivsforsikring***

***Etterlatte***

*For arbeidstaker som er ansatt i foretaket, utbetales ved dødsfall et engangsbeløp til etterlatte jf punktet under om forsikringssummens begunstigelse. I tillegg skal etterlatte etter arbeidstaker som dør innen ett år etter påbegynt permisjon eller 2 år etter overgang til uføretrygd, og som ikke har hatt annet ordinært arbeid i perioden være omfattet. Etterlatte etter arbeidstakere som har omsorgspermisjon uten lønn er også omfattet av bestemmelsen.*

*Beløpet fastsettes slik:*

***Dekning:***

*Under 51 år 10,0 G*

*51 år 9,5 G*

*52 år 9,0 G*

*53 år 8,5 G*

*54 år 8,0 G*

*55 år 7,5 G*

*56 år 7,0 G*

*57 år 6,5 G*

*58 år 6,0 G*

*59 år 5,5 G*

*Over 59 år 5,0 G*

*(G=grunnbeløpet i folketrygden)*

***Forsikringssummens begunstigelse***

*Forsikringssummen utbetales i slik rekkefølge (ugjenkallelig begunstiget i den rekkefølge de er nevnt):*

*A. Avdødes ektefelle (se dog bokstav C).*

*B. Samboer (se dog bokstav C).*

*C. Barn under 20 år. Disse skal ha utbetalt minst 40 %av erstatningsbeløpet selv om det er erstatningsberettiget ektefelle eller samboer.*

*D. Andre personer som for en vesentlig del ble forsørget av avdøde.*

*Forsørgelse baseres på om skattefradrag ved siste skatteligning er gitt*

***Samboer***

*Som samboer regnes person som har felles bopel og felles barn med arbeidstakeren, eller som kan dokumentere at samboerforholdet har bestått i de siste 2år. Dette gjelder ikke dersom det på det tidspunktet forsikringstilfellet inntrådte, forelå forhold som var til hinder for at lovlig ekteskap kunne inngås. Likt med ekteskap etter denne bestemmelse regnes registrert partnerskap etter lov av 30. april 1993.*

***Begravelsesbidrag***

*Om det ikke finnes etterlatte som nevnt ovenfor, utbetales 1,5 månedslønn, dog minst 1/2 G, til dødsboet.*

***Forsikring***

*Virksomheten plikter å tegne forsikring til dekning av ovennevnte ytelser.»*

Lokale parter innarbeider endringene i overenskomstens del B under hovedoppgjøret i 2020.

Overenskomsten anses som oppsagt og er til reforhandling i hovedoppgjøret i 2020.

Spekter og LO Stat er enige om:

* Hovedavtalen mellom Spekter og LO Stat Kap. I-V har vært gjeldende i virksomheten fra det tidspunkt virksomheten ble opptatt som medlem i Spekter, jf. hovedavtalen

§ 6, tredje ledd. Øvrige bestemmelser i hovedavtalen gjøres gjeldende fra 01.03.2020.

Overenskomsten bestående av del A og del B, gjøres gjeldende fra 01.03.2020.

Jeg håper dere vil ta dere tid til å gjennomføre uravstemningen!

Eventuelle spørsmål kan rettes til FOs tillitsvalgte i RIBO, Mona T. Lian eller undertegnede.

Med vennlig hilsen

|  |
| --- |
| Arild Sverstad Haug |
| Rådgiver |